[{"text_idx": "#000001", "text": "Tehnoloogiliste ja sotsiaalmajanduslike muutuste taustal ning sellest tulenevatest nihetest to\u0308o\u0308elus on hakatud ra\u0308a\u0308kima tuleviku to\u0308o\u0308st. U\u0308ks osa tuleviku to\u0308o\u0308st on uute to\u0308o\u0308vormide kasutamine, mis erinevad traditsioonilisest to\u0308o\u0308suhtest. Need to\u0308o\u0308vormid vo\u0303imaldavad to\u0308o\u0308 tegijale suuremat paindlikkust to\u0308o\u0308 tegemise aja, koha ja mahu suhtes ning ho\u0303lmavad to\u0308o\u0308ampse, juhuto\u0308o\u0308d ning ka to\u0308o\u0308d koosto\u0308o\u0308platvormide vahendusel."}, {"text_idx": "#000003", "text": "Mis to\u0308o\u0308d kuuluvad to\u0308o\u0308ampsu alla?"}, {"text_idx": "#000005", "text": "Hooaja- ja projektipo\u0303hise to\u0308o\u0308 raames pakub to\u0308o\u0308andja to\u0308o\u0308tajale to\u0308o\u0308d kas regulaarselt vo\u0303i ebaregulaarselt vastavalt vajadusele: na\u0308iteks kui on vaja vo\u0303tta osa konkreetsest projektist vo\u0303i pakutakse to\u0308o\u0308d vastavalt aastaaegadele, na\u0308iteks po\u0303llumajanduses. To\u0308o\u0308 on ta\u0308htajalise iseloomuga, mis eeldab konkreetse u\u0308lesande ta\u0308itmist vo\u0303i kokkulepitud perioodi jooksul to\u0308o\u0308l olemist."}, {"text_idx": "#000007", "text": "To\u0308o\u0308koha vo\u0303i ka to\u0308o\u0308aja jagamine ta\u0308hendab sellist to\u0308o\u0308vormi, mille raames to\u0308o\u0308andja vo\u0303tab to\u0308o\u0308le reeglina kaks to\u0308o\u0308tajat, kes ta\u0308idavad u\u0308he ta\u0308isto\u0308o\u0308ajaga ametikoha. To\u0308o\u0308tajatel endil on reeglina to\u0308o\u0308andjaga osalise to\u0308o\u0308ajaga to\u0308o\u0308lepingud."}, {"text_idx": "#000009", "text": "To\u0308o\u0308d andva isiku jaoks on to\u0308o\u0308amps u\u0308ks vo\u0303imalus tasandada ajutisi muutusi to\u0308o\u0308jo\u0303uvajaduses. Enam sobib see no\u0303udluse kasvu perioodidel, na\u0308iteks tipphooajal turismivaldkonnas. Lu\u0308hiajalise to\u0308o\u0308 vorm on kohane ka kindla projektito\u0308o\u0308 jaoks sobilike oskuste ja teadmistega inimeste leidmiseks."}, {"text_idx": "#000013", "text": "Oluline on lu\u0308hiajalise to\u0308o\u0308vormi roll ka iseseisvate lepingupartnerite elus. Lu\u0308hiajaline to\u0308o\u0308 vo\u0303imaldab pakkuda ettevo\u0303ttele oma teenuseid u\u0308hekordselt kindla projekti ja u\u0308lesande raames. Selline to\u0308o\u0308korraldus annab iseseisvale lepingupartnerile vo\u0303imaluse valida endale sobivaid projekte na\u0308iteks selle ja\u0308rgi, kuivo\u0303rd need to\u0308o\u0308 tegijat arendavad ja karja\u0308a\u0308rialaselt edasi aitavad."}, {"text_idx": "#000014", "text": "Lisaks vo\u0303ib to\u0308o\u0308ampsust saada hu\u0308ppelaud pikemaajalisele to\u0308o\u0308suhtele, kui to\u0308o\u0308 tegija on to\u0308o\u0308u\u0308lesannete ta\u0308itmisel edukas."}, {"text_idx": "#000016", "text": "8 nippi, kuidas leida enda ettevo\u0303ttesse tippspetsialist"}, {"text_idx": "#000017", "text": "To\u0308o\u0308turu-uuring: Pea 40% to\u0308o\u0308tajatest kardab, et neid koondatakse"}, {"text_idx": "#000018", "text": "To\u0308o\u0308elublogi.ee lehelt leiad ko\u0303ik vajaliku, et olla kursis to\u0308o\u0308turu uudistega. Kui sul on ettepanekuid erinevate teemade osas vo\u0303i soovid teha koosto\u0308o\u0308d, siis vo\u0303ta meiega julgelt u\u0308hendust."}]